12. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 198 της 1/5 Μαρτ. 1966 (ΦΕΚ Α΄ 48) Περί ρυθμίσεως των αποδοχών του προσωπικού των Πλοηγικών Σταθμών και απολαυών τινών του προσωπικού της Πλοηγικής Υπηρεσίας. Έχοντες υπ’ όψιν τας διατάξεις 1)του άρθρ. 20 του Ν.Δ. 4242/62 «περί τροποποιήσεως φορολογικών και άλλων τινών διατάξεων», 2)του άρθρ. 5 παρ. 10 του Νόμ. 4464/1965 «περί τροποποιήσεως διατάξεων τινών του Υπαλληλικού Κώδικος κλπ.», 3)των άρθρ. 3, 4, 6, 7 και 10 του Νόμ. 3142/1955 «περί Πλοηγικής Υπηρεσίας», το υπ’ αριθ. 680/1964 Β.Δ/μα (ΦΕΚ 207/Α/10.11.64) περί ρυθμίσεως των αποδοχών του προσωπικού των Πλοηγικών Σταθμών», την γνώμην του Συμβουλίου Πλοηγικής Υπηρεσίας ληφθείσαν κατά την υπ’ αριθ. 977/4.11.65 συνεδρίασιν αυτού, και την υπ’ αριθ. 145/1966 γνωμοδότησιν του Συμβουλίου Επικρατείας, προτάσει του Ημετέρου Υπουργικού Συμβουλίου, απεφασίσαμεν και διατάσσομεν: Άρθρ.1.-1.Ως μηνιαίοι βασικοί μισθοί του προσωπικού των Πλοηγικών Σταθμών ορίζονται αι εκάστοτε ισχύοντες αντίστοιχοι βασικοί μισθοί των πληρωμάτων των Ελληνικών επιβατηγών πλοίων εσωτερικού κατά τας κάτωθι διακρίσεις. α)δια τους Αρχιπλοηγούς ο του Πλοιάρχου ηυξημένος κατά 40%, β)δια τους πλοηγούς και βοηθούς Πλοηγών ο του Πλοιάρχου ηυξημένος κατά 20%, γ)δια τους Κυβερνήτας ο του Ναυκλήρου ηυξημένος κατά 40%, δ)δια τον Αρχιμηχανοδηγόν ο του Μηχανοδηγού Α΄ τάξεως ηυξημένος κατά 30%, ε)δια τους Μηχανοδηγούς ο του Μηχανοδηγού Α΄ τάξεως ηυξημένος κατά 20%, ς)δια τον Αποθηκάριον και ξυλουργόν ο του Ναυκλήρου ηυξημένος κατά 20%, ζ)δια τους λεμβούχους ο του ναύτου ηυξημένος κατά 20%. 2.α)Επί τη συμπληρώσει υπό του εν τη προηγουμένη παραγράφω προσωπικού συνεχούς τετραετούς υπηρεσίας παρά Πλοηγικοίς Σταθμοίς παρέχεται επίδομα επί του εκάστοτε βασικού μισθού εκ 10%. Δια τους κατά την δημοσίευσιν του παρόντος Β.Δ/τος υπηρετούντας, ο υπολογισμός της τοιαύτης συνεχούς υπηρεσίας άρχεται από της ημερομηνίας του διορισμού των. β)Εις τους υπηρετούντας εις Πλοηγικούς Σταθμούς Επαρχιών Αρχιπλοηγούς και Πλοηγούς, εξαιρέσει του λιμένος Πειραιώς, παρέχεται επί πλέον ειδικόν επίδομα επαρχίας εκ 15% επί του βασικού των μισθού. Σελ. 402,02(α) 285-052 Άρθρ.2.-Εις το προσωπικόν εν γένει της Πλοηγικής Υπηρεσίας παρέχεται. α)Ειδικόν κατ’ αποκοπήν μηνιαίον επίδομα ημεραργιών και υπερωριών εξ 20% επί του εκάστοτε μηνιαίου βασικού μισθού. β)Αντίτιμον τροφής ίσον προς το παρεχόμενον τοιούτον εις τους Αξιωματικούς τους υπηρετούντας επί πλοίων ακτοπλοΐας εσωτερικού, το καθοριζόμενον εκάστοτε δια των συλλογικών συμβάσεων πληρωμάτων επιβατηγών πλοίων εσωτερικού. Άρθρ.3.-1.Αι εκάστοτε ισχύουσαι διατάξεις περί παροχής επιδόματος επί ταις εορταίς του Πάσχα και Χριστουγέννων, ως και επιδόματος αδείας εις τους δημοσίους διοικητικούς υπαλλήλους, εφαρμόζονται αναλόγως και δια το προσωπικόν των Πλοηγικών Σταθμών. 2.Πλην των δια του παρόντος Β.Δ/τος καθοριζομένων αποδοχών και λοιπών παροχών, ουδέν άλλο προβλεπόμενον εκάστοτε δια τους δημοσίους διοικητικούς υπαλλήλους ή δια τα πληρώματα Ελληνικών επιβατηγών πλοίων εσωτερικού καταβάλλεται εις το προσωπικόν των Πλοηγικών Σταθμών. Άρθρ.4.-Η ισχύς του παρόντος Β.Δ/τος άρχεται από 1 Οκτ. 1965, αφ’ ης παύει η ισχύς του υπ’ αριθ. 680/1964 Β.Δ/τος. Εις τον Ημέτερον επί της Εμπορικής Ναυτιλίας Υπουργόν ανατίθεμεν την δημοσίευσιν και εκτέλεσιν του παρόντος Β. Δ/τος. 20.Ζ.α.12 Πλοηγική Υπηρεσία 